open-index/open-wikipedia-markdown huggingface dataset:
ইবনে নুবাতা (প্রচারক)

**ইবনে নুবাতার** পুরো নাম আবু ইয়াহিয়া আব্দ আর-রহীম ইবনে মুহাম্মদ ইবনে ইসমাইল আল-হুধাকী আল-ফারিকী। তিনি (মৃত্যু ৯৮৪/৫) একজন ইসলামী প্রচারক (খতীব) ছিলেন। তিনি তার খুতবা বা ধর্মীয় বক্তৃতার  জন্য বিখ্যাত ছিলেন। তিনি হামদানী আমির সাইফ আদ-দাওলার আলেপ্পোর দরবারে কাজ করতেন।

## জীবন
ইবনে নুবাতা মাইয়াফারিকিনে হাধাবানী গোত্রের একটি পরিবারে জন্মগ্রহণ করেন। তবে তার জন্ম তারিখ সম্পর্কে কিছু জানা যায়নি। মধ্যযুগীয় জীবনীকাররা তার জন্ম তারিখ ৯৪৬ সাল বলে উল্লেখ করেছেন। কিন্তু আধুনিক ঐতিহাসিকরা এই জন্ম তারিখকে  ভুল বলে মনে করেন।  তিনি আলেপ্পোর হামদানী আমির সাইফ আদ-দাওলার দরবারে কাজ করতেন। সাইফ আদ-দাওলা একজন যোদ্ধা এবং শিল্প ও সংস্কৃতির পৃষ্ঠপোষক হিসেবে বিখ্যাত ছিলেন। তখনকার আলেপ্পোর দরবার আরব বিশ্বের গুরুত্বপূর্ণ বুদ্ধিজীবীদের আকর্ষণ করত এবং আধুনিক ঐতিহাসিকরা এটিকে রেনেসাঁ যুগের ইতালির সঙ্গে তুলনা করেছেন।  ইবনে নুবাতা ৯৮৪/৫ সালে তার নিজ শহরে মারা যান।

তার খুতবাগুলো ছন্দোময় গদ্যে লেখা হতো। ঐতিহাসিক মারিউস কানার বলেন, এগুলো তিন ভাগে বিভক্ত ছিল : "(১) ঈশ্বরের প্রশংসা এবং নবীর জন্য প্রার্থনা; (২) ঈশ্বর এবং শেষ বিচারকে ভয় করার এবং নৈতিক ও ধর্মীয় আইন, বিশেষ করে জিহাদের বাধ্যবাধকতা পালন করার উপদেশ; (৩) ঈশ্বরের সাহায্য এবং আশীর্বাদের জন্য আবেদন, যা কুরআনের একটি আয়াত দিয়ে শেষ হয়"।

নিয়মিত জুমার খুতবা ছাড়াও ইবনে নুবাতা বিশেষ উপলক্ষে খুতবা রচনা করতেন। বিশেষ করে তার পৃষ্ঠপোষক সাইফ আদ-দাওলার বাইজেন্টাইন সাম্রাজ্যের বিরুদ্ধে সামরিক অভিযানের জন্য খুতবা দিতেন। এই ‘জিহাদের খুতবা’গুলো তার সবচেয়ে জনপ্রিয় কাজ ছিল। এসব খুতবা শুধু ধর্মীয় বক্তব্যই ছিল না, বরং তৎকালীন রাজনৈতিক ঘটনার ইতিহাস বোঝার জন্য গুরুত্বপূর্ণ ভূমিকা রাখে।

ত্রয়োদশ শতাব্দীর জীবনীকার ইবনে খাল্লিকান তাকে "সাধারণ সাহিত্য সম্পর্কিত সকল বিদ্যার পূর্ণাঙ্গ জ্ঞানী" বলে প্রশংসা করেছেন। এছাড়া তাকে "ঐশ্বরিক অনুগ্রহ" ও "সূক্ষ্ম প্রতিভা"র অধিকারী বলে বর্ণনা করেন।

তার খুতবাগুলো তার ছেলে আবু তাহির মুহাম্মদ এবং নাতি আবুল-ফারাজের খুতবার সঙ্গে ১২২০-এর দশকে বই আকারে সংকলিত হয়। এর বিভিন্ন সংস্করণ টিকে আছে। যার মধ্যে ১৩১১ সালের বৈরুত সংস্করণ সবচেয়ে বিখ্যাত।

## তথ্যসূত্র




## গ্রন্থপঞ্জি

* 
* 
* 
## বহিঃসংযোগ

বিষয়শ্রেণী:৯৮৪-এ মৃত্যু
বিষয়শ্রেণী:ধর্মীয় লেখক
বিষয়শ্রেণী:দিয়ারবাকির প্রদেশের ব্যক্তি
শৈলক্ষ্মী বালিজেপল্লি

**শৈলক্ষ্মী বালিজেপল্লি** (২৫শে জানুয়ারী ১৯৭৪ - ১৬ই ডিসেম্বর ২০২৩) ছিলেন একজন ভারতীয় শিশু বিশেষজ্ঞ। তিনি ইকেএম নামে একটি ফাউণ্ডেশনের প্রতিষ্ঠাতা, যেটি শিশু ও মাতৃস্বাস্থ্য এবং সুস্থতার ক্ষেত্রে কাজ করা একটি এনজিও। ভারতের রাষ্ট্রপতি তাঁকে ২০১৪ সালের জন্য নারী শক্তি পুরস্কারে ভূষিত করেন।

## জীবন এবং কর্মজীবন
শৈলক্ষ্মী বালিজেপল্লি ভারতের সেকেন্দ্রাবাদে বড় হয়ে ওঠেন,সেখানে তিনি বারো বছর ধরে কিয়েস হাই স্কুল ফর গার্লস-এ পড়াশোনা করেছেন। তাঁর বাবা-মা দুজনেই ডাক্তার ছিলেন এবং বালিজেপল্লিও ডাক্তার হতে চেয়েছিলেন। তাঁর বড় বোন, যিনি চিকিৎসাবিদ্যা নিয়ে পড়াশোনা করেছিলেন এবং একজন হৃদরোগ বিশেষজ্ঞ হয়েছিলেন, তিনি ছিলেন তাঁর আদর্শ। গান্ধী মেডিকেল কলেজে ভর্তি হওয়ার আগে তিনি সেন্ট ফ্রান্সিস কলেজ ফর উইমেনে দুই বছর পড়াশোনা করেছিলেন। তিনি মেডিকেল কলেজে পাঁচ বছর পড়াশোনা করেন এবং একজন চিকিৎসক ও একজন সার্জন উভয় হিসেবেই যোগ্যতা অর্জন করেন।

২০০১ সালের ২০শে জানুয়ারী গুজরাটে একটি ভূমিকম্প আঘাত হানে, যার ফলে ২০,০০০ মানুষ নিহত এবং আরও অনেকে আহত হয়। সেইসময় বালিজেপল্লির পরীক্ষা চলছিল। তা সত্ত্বেও তিনি স্বেচ্ছাসেবক চিকিৎসা সহায়তার জন্য এগিয়ে আসেন। সাত বছর পর, যখন বিহারের বন্যায় নদীর গতিপথ পরিবর্তন হয়ে বহু জনবসতিপূর্ণ এলাকা প্লাবিত হয়, তখন তিনি আবার স্বেচ্ছাসেবক হিসেবে কাজ করেন।

বালিজেপল্লি একজন জুনিয়র কনসালট্যান্ট হিসেবে কাজ করছিলেন। এইসময় তাঁকে দায়িত্ব দেওয়া হয়েছিল ৬০টি অনাথালয়ের খরচ কিভাবে বহন করা হবে তা ভেবে বার করার। তিনি প্রতি অনাথালয়ের সঙ্গে একজন শিশু বিশেষজ্ঞ সহকর্মীকে সংযুক্ত করেছিলেন, যাঁদের প্রত্যেকেই সাহায্য করতে আগ্রহী ছিলেন, কিন্তু সময়ের সাথে সাথে প্রণালীটি ভালভাবে কাজ করেনি। ২০০৯ সালে ইকেএম ফাউণ্ডেশন প্রতিষ্ঠার মাধ্যমে তিনি চিকিৎসা সেবা প্রদানের সমস্যার উপর পুনরায় মনোনিবেশ করেন।

২০১৫ সালে বালিজেপল্লি তাঁর নেতৃত্ব এবং কৃতিত্বের জন্য প্রথম আটটি নারী শক্তি পুরস্কারের মধ্যে একটিতে ভূষিত হন। আন্তর্জাতিক নারী দিবসে তৎকালীন ভারতের রাষ্ট্রপতি প্রণব মুখার্জি এই পুরস্কারটি প্রদান করেছিলেন।

২০১৮ সালে, ইকেএম ফাউণ্ডেশন কাঞ্চিপুরমের মা ও শিশুদের স্বাস্থ্য ও সুস্থতার উন্নতির লক্ষ্যে রয়েল এনফিল্ডের সাথে একটি অংশীদারিত্ব গঠন করে। একবার, তারা চেঙ্গালপাট্টু মেডিকেল কলেজকে চিকিৎসা সরঞ্জাম দান করেছিল।

বালিজেপল্লি বেশ কয়েকবার মার্কিন যুক্তরাষ্ট্র সফর করেছিলেন এবং ইকেএম ইউএসএ গঠনের সূচনাও করেছিলেন।

২০২৩ সালের ১৬ই ডিসেম্বর ৪৯ বছর বয়সে বালিজেপল্লি মারা যান।

## তথ্যসূত্র

বিষয়শ্রেণী:ভারতীয় শিশু বিশেষজ্ঞ
বিষয়শ্রেণী:২০২৩-এ মৃত্যু
বিষয়শ্রেণী:১৯৭৫-এ জন্ম
জিক্রিজম

**জিক্রিজম** (), যা **জিকরিয়া** নামেও পরিচিত, একটি মাহদিস্ট শিয়া মুসলিম সংখ্যালঘু সম্প্রদায় যা মূলত পাকিস্তানের বেলুচিস্তান অঞ্চলে বিদ্যমান। শব্দ "জিকরি" আরবি শব্দ **জিকর** (ধর্মীয় স্মরণ) থেকে এসেছে।

## বিশ্বাস ও উৎপত্তি
জিক্রিজম ১৬শ শতকে পাকিস্তানের মাকরান অঞ্চলে উদ্ভূত হয়। জিকরি সম্প্রদায় বিশ্বাস করে যে মাহদি (অর্থাৎ শেষ সময়ের নেতা যিনি পৃথিবীকে ন্যায়বিচার ফিরিয়ে আনবেন) ইতিমধ্যে এসেছেন। তারা "নূর পাক" নামে একজন মাহদির অনুসারী, যিনি তাদের মতে আদমের আগেও পৃথিবীতে উপস্থিত ছিলেন এবং শেষ সময়ে ফিরে আসবেন।

কিছু গবেষকরা মনে করেন, জিক্রিজমের প্রতিষ্ঠাতা ছিলেন সৈয়দ মুহাম্মদ জাউনপুরি; যদিও জিকরি সম্প্রদায় এটি অস্বীকার করে এবং দাবি করে যে তাদের মাহদি সম্পূর্ণ ভিন্ন ব্যক্তি। কিছু ঐতিহাসিকের মতে, আফগান ধর্মগুরু মুল্লা মুহাম্মদ জিকরি আন্দোলনের সূচনা করেছিলেন, যা মুঘল শাসকদের দ্বারা নিপীড়নের শিকার হয়।

## উপাসনা ও ধর্মীয় চর্চা
জিকরি মুসলমানরা প্রতিদিন পাঁচবার নামাজের পরিবর্তে "জিকর" (স্মরণ) পালন করে। - তাদের উপাসনালয়কে "জিকরখানা" বা "জিগরানা" বলা হয়। - জিকরি উপাসনার সময় মুসল্লিরা বর্গাকারে অবস্থান নেয় এবং নেতা কেন্দ্রস্থলে থাকেন। - তাদের প্রার্থনাগুলো কুরআনের আয়াত, ফারসি ও বেলুচি ভাষার ধ্বনি ও ইসলামী জিকরের পুনরাবৃত্তি দ্বারা গঠিত। - বিশেষ উৎসব ও ধর্মীয় অনুষ্ঠানে "চাউগান" নামে সমবেত প্রার্থনা এবং সংগীত পরিবেশিত হয়। - মহরম, লাইলাতুল কদর, এবং ঈদ-উল-আজহা দিনেও বিশেষ জিকর অনুষ্ঠিত হয়।

## পবিত্র স্থান ও তীর্থযাত্রা
জিকরি সম্প্রদায়ের অন্যতম পবিত্র স্থান হল **কোহ-ই-মুরাদ** ("ইচ্ছার পর্বত"), যেখানে ২৭ রমজানে মাহদির স্মরণে তারা তীর্থযাত্রা (জিয়ারত) করে।

## নিপীড়ন ও ইতিহাস
জিকরি সম্প্রদায় দীর্ঘদিন ধরে নিপীড়নের শিকার হয়েছে। - ১৮শ শতকে খানের শাসনামলে হাজার হাজার জিকরি নিহত হন এবং জোরপূর্বক সুন্নি ইসলাম গ্রহণ করানো হয়। - ১৯৩০-এর দশকে ইরানীয় মাকরানে চরমপন্থীরা জিকরিদের বিরুদ্ধে গণহত্যা চালায়। - ১৯৯০-এর দশকে পাকিস্তানে উগ্রবাদী গোষ্ঠীগুলোর দ্বারা জিকরি ধর্মীয় স্থাপনার ধ্বংস ও হত্যা অভিযান চলে। - ২০১৪ সালে পাকিস্তানের আয়ারান জেলায় এক মাজারে হামলায় ৬ জন জিকরি নিহত হন। - ২০১৭ সালে বোমা হামলায় দুইজন জিকরি তীর্থযাত্রী নিহত হন।

## বর্তমান জনসংখ্যা ও বিস্তার
জিকরিরা মূলত পাকিস্তানের বেলুচিস্তান অঞ্চলে বসবাস করে, বিশেষত মাকরান উপকূল, গওয়াদর, লাসবেলা এবং কোয়েটা অঞ্চলে। - পাকিস্তানের সিন্ধু ও করাচিতে বড় জিকরি সম্প্রদায় রয়েছে। - কিছু জিকরি সম্প্রদায় ওমানে বসবাস করছে। - বর্তমান জনসংখ্যা অনুমান করা হয় ৫০০,০০০ থেকে ৮০০,০০০ এর মধ্যে।

## আরও দেখুন
- ইসলামের বিভিন্ন সম্প্রদায় - শিয়া ইসলাম - মাহদিবাদ

## তথ্যসূত্র
-  -  -
মাসিহবাদ

**মাসিহবাদ** হলো এমন একটি ধর্মীয় বিশ্বাস, যেখানে ধারণা করা হয় যে, কিয়ামতের আগে একজন মসীহ বা মুক্তিদাতা আবির্ভূত হবেন এবং তিনি একটি নির্দিষ্ট জনগোষ্ঠীর রক্ষাকর্তা হিসেবে কাজ করবেন। বিভিন্ন ধর্মে এই ধারণাটি বিদ্যমান। যেসব ধর্মে মসীহ-সংক্রান্ত বিশ্বাস রয়েছে তার মধ্যে রয়েছে হিন্দু ধর্ম, যেখানে কল্কি অবতারকে ভবিষ্যৎ মুক্তিদাতা হিসেবে বিবেচনা করা হয়; ইহুদি ধর্ম, যেখানে মাশিয়াখ আসবেন বলে ধারণা করা হয়; খ্রিস্টধর্ম, যেখানে যিশুকে মুক্তিদাতা হিসেবে বিবেচনা করা হয় এবং ইসলাম, যাতে বিশ্বাস করা হয় যে, মাহদি ও ঈসা মসীহ শেষ যুগে আগমন করে পৃথিবীতে ন্যায় প্রতিষ্ঠা করবেন। এছাড়া অন্যান্য ধর্মেও মাসিহবাদ-সম্পর্কিত ধারণা রয়েছে। দ্রুজ ধর্মে হামজা ইবনে আলী, যরথুস্ত্রীয় ধর্মে সাওশিয়ান্ত, বৌদ্ধ ধর্মে মৈত্রেয়, তাওবাদে লি হং এবং বাবী ধর্মে যাঁকে আল্লাহ প্রকাশ করবেন, তাকে মসীহ হিসেবে বিশ্বাস করা হয়।    

ইহুদি ধর্মে মসীহ একজন ভবিষ্যৎ ইহুদি রাজা হবেন, যিনি দাউদের বংশধর এবং ইহুদি জনগণ ও সমগ্র মানবজাতির মুক্তিদাতা হিসেবে আসবেন। খ্রিস্টধর্মে যিশু খ্রিস্ট হলেন মসীহ, যিনি মুক্তি ও পরিত্রাণের বার্তা নিয়ে এসেছেন এবং খ্রিস্টধর্মে তাঁকেই ঈশ্বরের পুত্র ও বিশ্বজগতের রক্ষাকর্তা হিসেবে বিবেচনা করা হয়েছে। ইসলামে ঈসাকে একজন নবী এবং শেষ যুগে শান্তি ও ন্যায়বিচার প্রতিষ্ঠায় আসবেন বলে বিশ্বাস করা হয়।  

## ধর্ম অনুযায়ী মসিহবাদ

### ইহুদিধর্ম
ইহুদিদের মতে মশিয়াখ একজন ভবিষ্যৎ রাজা হবেন, যিনি দাউদের বংশধর এবং ইহুদি জাতিকে একত্রিত করে শান্তি স্থাপন করবেন। মশিয়াখ আসার পর মাসিহীয় যুগ শুরু হবে, যেখানে পৃথিবীতে ন্যায়বিচার প্রতিষ্ঠিত হবে।

### খ্রিস্টধর্ম
খ্রিস্টানদের মতে, যিশু খ্রিস্টই হলেন সেই প্রতিশ্রুত মসিহ, যিনি মানবজাতির পাপ থেকে মুক্তির জন্য আবির্ভূত হয়েছেন। খ্রিস্টান বিশ্বাস অনুযায়ী, যিশু প্রথমবার পৃথিবীতে আসেন মানবজাতির পরিত্রাণের জন্য এবং দ্বিতীয়বার আসবেন মহাপ্রলয়ের সময় পৃথিবীতে শান্তি ও ন্যায় প্রতিষ্ঠা করতে।

### ইসলাম
ইসলামে ঈসাকে মসিহ হিসেবে বিশ্বাস করা হয়, যিনি কেয়ামতের আগে আগে পৃথিবীতে ফিরে আসবেন। এছাড়াও ইসলামি বিশ্বাসে মাহদি নামে একজন নেতা আগমন করবেন, যিনি ঈসার প্রত্যাবর্তনের আগে মুসলিম উম্মাহকে একত্রিত করবেন এবং সত্য প্রতিষ্ঠা করবেন। শিয়া মতবাদ অনুসারে, মাহদি হলেন দ্বাদশ ইমাম মুহাম্মদ আল-মাহদী, যিনি এখন আত্মগোপনে আছেন এবং শেষ সময়ে ফিরে আসবেন।

### অন্যান্য ধর্ম

* হিন্দুধর্ম: কল্কি অবতারকে শেষ যুগের উদ্ধারকর্তা হিসেবে বিবেচনা করা হয়।
* বৌদ্ধধর্ম: মৈত্রেয় বুদ্ধ ভবিষ্যতে আসবেন এবং ধর্ম প্রচার করবেন।
* জরথুষ্ট্রীয় ধর্ম: সৌশ্যান্ত নামে একজন উদ্ধারকর্তার আগমনের কথা বলা হয়েছে।
* দ্রুজ ধর্ম: হামজা ইবনে আলিকে মসিহ হিসেবে গণ্য করা হয়।

## সমসাময়িক প্রভাব
মাসিহবাদের ধারণা শুধু ধর্মীয় বিশ্বাসেই সীমাবদ্ধ নয়; এটি রাজনৈতিক ও সামাজিক আন্দোলনেও প্রভাব ফেলে। বিভিন্ন সময়ে অনেক স্বঘোষিত মসিহ এসেছে; যেমন: শাবতাই জেভি (১৭শ শতক) ও মির্জা গোলাম আহমদ (আহমদিয়া সম্প্রদায়ের প্রতিষ্ঠাতা)।

## তথ্যসূত্র
**উদ্ধৃতি**
বিষয়শ্রেণী:ধর্মের জ্ঞানতত্ত্ব
বিষয়শ্রেণী:ধর্ম
বিষয়শ্রেণী:ধর্মীয় বিশ্বাস
**গ্রন্থাবলী** 

* 
* 
*
সঞ্চিতা বন্দ্যোপাধ্যায়

**সঞ্চিতা বন্দ্যোপাধ্যায়** একজন ভারতীয় অভিনেত্রী। ব্যানার্জির জন্ম ২৩শে মার্চ ভারতের পশ্চিমবঙ্গের কলকাতায়। সঞ্চিতা মূলত ভোজপুরি চলচ্চিত্র এবং টেলিভিশন ধারাবাহিকে কাজ করেন। তিনি *রক্তধর* (২০১৭) দিয়ে তার অভিষেক করেন এবং তার ভোজপুরি অভিষেক ছিল *নিরহুয়া হিন্দুস্তানি ২-এর মাধ্যমে।*      

## কর্মজীবন
সঞ্চিতা বন্দ্যোপাধ্যায়ের জনপ্রিয়তা ভোজপুরি ছবি *রক্ষাবন্ধন...* *রসাল আপনে ভাই কি ঢাল* মুক্তির পর বেড়ে যায়। এটি তার কর্মজীবনে এক বিরাট সাফল্য এনে দেয় এবং তাকে সাফল্যের শিখরে পৌঁছে দেয়।

## চলচ্চিত্র তালিকা

## তথ্যসূত্র

বিষয়শ্রেণী:১৯৯৪-এ জন্ম
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
অরুণা বলরাজ

**অরুণা বলরাজ** হলেন কন্নড় চলচ্চিত্র জগতের একজন ভারতীয় অভিনেত্রী। অভিনেত্রী হিসেবে অরুণা বলরাজের উল্লেখযোগ্য কিছু চলচ্চিত্রের মধ্যে রয়েছে *নয়ি নেরালু* (২০০৬), *আম্বারি* (২০০৯), *রাজা হুলি* (২০১৩) এবং *গুব্বি মেলে ব্রহ্মাস্ত্র* (২০১৯)।

## কর্মজীবন
অরুণা বলরাজ কন্নড় ভাষায় প্রায় একশটিরও বেশি চলচ্চিত্রে অভিনয় করেন।

## ছবি

## পুরস্কার

## আরো দেখুন

* কর্ণাটকের ব্যক্তিদের তালিকা
* কর্ণাটকের চলচ্চিত্র
* ভারতীয় চলচ্চিত্র অভিনেত্রীদের তালিকা

## তথ্যসূত্র

## বহিঃসংযোগ

* 

বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কর্ণাটকের অভিনেত্রী
বিষয়শ্রেণী:কন্নড় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:কন্নড় চলচ্চিত্র অভিনেত্রী
সীমা আজমি

**সীমা আজমি** ( যিনি "সীমা" নামেও পরিচিত) একজন ভারতীয় চলচ্চিত্র এবং থিয়েটার অভিনেত্রী।

## জীবনী
সীমা আজমি  ভারতের আসামের গুয়াহাটিতে জন্মগ্রহণ করেন। তিনি হলেন আজমগড়ের বংশোদ্ভূত  এবং দিল্লিতে বেড়ে ওঠেন। দিল্লিতেই তিনি তার স্কুল জীবন শেষ করেন এবং দিল্লি বিশ্ববিদ্যালয় থেকে স্নাতক ডিগ্রি অর্জন করেন। তিনি দিল্লির ন্যাশনাল স্কুল অফ ড্রামায় যোগদান করেন। 

১৯৯৬ সালে আজমি দিল্লির অস্মিতা থিয়েটার দলে যোগ দেন।  তার নাটকের মধ্যে রয়েছে গিরিশ কার্নাডের *রক্ত কল্যাণ* ( *তালেদান্দা* ), মহেশ দাত্তানির *চূড়ান্ত সমাধান*, *এক মামুলি আদমি*, স্বদেশ দীপকের *কোর্ট মার্শাল*, এবং দারিও ফো -এর *অ্যাকসিডেন্টাল ডেথ অফ অ্যানার্কিস্ট* । 

## চলচ্চিত্র তালিকা

## তথ্যসূত্র

## বহিঃসংযোগ

* 
* 
* সীমা আজমির সাক্ষাৎকার
বাহু- রানী [ http://www.boloji.com/index.cfm?md=Content&sd=Articles&ArticleID=12616

বিষয়শ্রেণী:আজমগড়ের ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাষ্ট্রীয় নাট্য বিদ্যালয়ের প্রাক্তন শিক্ষার্থী
বিষয়শ্রেণী:গুয়াহাটির অভিনেত্রী
বিষয়শ্রেণী:জীবিত ব্যক্তি
আহমেদ বাম্বা

শেখ আহমদ মুহাম্মদ ইব্রাহিম বাম্বা (১৯৪০ – ৭ জানুয়ারি ২০২২) একজন ঘানার ইসলামী পণ্ডিত ছিলেন। তিনি নাইজেরিয়ার কানো রাজ্যের বায়েরো বিশ্ববিদ্যালয়ে প্রভাষক হিসেবে কাজ করতেন। তিনি তার মসজিদে (দারুল হাদিস, যার অর্থ ‘হাদিসের ঘর’) হাদিস সহিহ আল-বুখারি পড়াতেন। তাকে ‘ক্বালা হাদ্দাসানা’ বলা হতো। এ বাক্যটি তিনি পড়ানোর সময় প্রায়ই বলতেন।

## জীবনী
শেখ ডঃ আহমেদ বাম্বা ১৯৪০ সালে জন্মগ্রহণ করেন। তিনি ঘানার কুমাসি মেট্রোপলিসের একটি শহরতলী আলাবার এইবি বা এনগুওয়ান গনজাওয়াতে বেড়ে ওঠেন। তার বাবার নাম ছিল মুহাম্মদ ইব্রাহিম বাম্বা এবং মায়েরা ছিলেন হাজিয়া খাদিজা (ম্মা আদিজাতু) ও হাজিয়া ফাতিমা (ম্মা হাজিয়া)। তারা  ম্মা গিয়ামাতার মেয়ে ছিলেন। গিয়ামাতা কুমাসির গঞ্জা সম্প্রদায়ের প্রথম প্রধান ও পণ্ডিত মাল্লাম সানির মেয়ে ছিলেন।

তার প্রাথমিক ইসলামী শিক্ষা সুফি আলহাজি বাবা আল-ওয়াইজের অধীনে ওয়াতানিয়া বিদ্যালয়ে শুরু হয়। তিনি তার বাবার কাছ থেকেও শিক্ষা নেন এবং সেখান থেকে পড়াশোনা শেষ করেন। পরে তিনি ফিকহ (ইসলামী আইনশাস্ত্র) শিখতে শুরু করেন এবং মাল্লাম আমাদু ল্যাংগোন্তোর কাছে আল-ইশমাওয়ি পড়েন। এরপর তিনি কুমাসির প্রথম সুন্নি পুনর্জাগরণবাদী শেখ আব্দুল সামাদ হাবিবুল্লাহর কাছে পড়েন। তার সহপাঠীদের মধ্যে রয়েছে মল্লাম ইমরানা মুসা, প্রয়াত আশান্তির আঞ্চলিক প্রধান ইমাম, ওয়াতানিয়ার বর্তমান এবং প্রয়াত খাফিস, দাগোম্বা সম্প্রদায়ের বর্তমান প্রধান ইমাম মাল্লাম মুনতারি, বাবা আব্বাসের আলহাজি লাওয়াল (আলহাজি নুহু আব্বাস নামে পরিচিত), আলহাজি নুহু কোতোকোলির মাল্লাম জাকারি, আলহাজি নুহু কোতোকলি, উজগা সম্প্রদায়ের ইমাম আলহাজি লাওয়াল সিদি, মাল্লাম মুহাম্মদ দানরাজ এবং মাল্লাম ড্যান আজুমি।

তার ঘনিষ্ঠ সহযোগী মাল্লাম মুনতারি তাকে শেখ আব্দুল-সামাদের কাছে পড়ার পরামর্শ দিয়েছিলেন। তিনি আলাবার থেকে আক্রা টাউন (ওফোরিক্রম) পর্যন্ত দূরত্ব নিয়ে অভিযোগ করেছিলেন। সেখানে তার শিক্ষক মাল্লাম আমাদু থাকতেন। মুনতারি শেখ আব্দুল-সামাদের বিদ্যালয়ে পড়তেন।

মুনতারির মতে বাম্বা মাল্লাম আউদুর কাছ থেকে দর্জির কাজ এবং ডিজাইন তৈরি শিখেছিলেন। মাল্লাম আউদু ছিলেন কুমাসির গ্রুনশি এবং সিসালা সম্প্রদায়ের প্রধান। এছাড়াও তিনি গবাদি পশুর ব্যবসায় জড়িত ছিলেন। তিনি মুনতারির কাছ থেকে এ ব্যবসা শিখেছিলেন। মুনতারির বাবার পেশা ছিল গবাদি পশুর ব্যবসা।

ব্যবসার পাশাপাশি তিনি শিক্ষার প্রতি গুরুত্ব দেন। শেখ আব্দুল সামাদের কাছে পড়ার পর তিনি মিশরীয় শিক্ষকদের প্রতিষ্ঠিত মারকাজ আল-শারিফ বিদ্যালয়ে ভর্তি হন। সেখানে তার প্রতিভা দেখে তাকে মিশরে পড়ার সুযোগ দেওয়া হয়। মদীনার ইসলামী বিশ্ববিদ্যালয়ে হাদিস অধ্যয়নের সিদ্ধান্ত নেওয়ার পর তিনি মাত্র এক মাস সেখানে অবস্থান করেন যেখানে তিনি বিএ, এমএ এবং পিএইচডি ডিগ্রি অর্জন করেন।

তিনি শেখ হামাদ বিন মুহাম্মদ আল-আনসারির ছাত্র ছিলেন। মদিনার ইসলামি বিশ্ববিদ্যালয় তাকে বায়েরো বিশ্ববিদ্যালয়ে মুহাদ্দিস (হাদিস বিশেষজ্ঞ) হিসেবে স্বীকৃতি দিয়ে পড়ানোর জন্য সুপারিশ করে। সেখানে তিনি প্রভাষক হিসেবে যোগ দেন। এবং মৃত্যুর আগ পর্যন্ত সেখানে বসবাস করতে থাকেন। তিনি বায়েরো বিশ্ববিদ্যালয়ে ইসলামী শিক্ষা বিভাগে প্রভাষক ছিলেন এবং হাদিস শিখাতেন। অবসরের পর তিনি ‘দারুল হাদিস’ মসজিদ প্রতিষ্ঠা করেন এবং সেখানে শিক্ষাদান চালিয়ে যান। তিনি ২০২২ সালের ৭ জানুয়ারি কানো রাজ্যের আমিনু কানো টিচিং হাসপাতালে ৮২ বছর বয়সে মারা যান।

## তথ্যসূত্র

বিষয়শ্রেণী:নাইজেরিয়ায় ইসলাম
বিষয়শ্রেণী:ঘানায় ইসলাম
বিষয়শ্রেণী:জন্মের সাল অনিশ্চিত
বিষয়শ্রেণী:২০২২-এ মৃত্যু
বিষয়শ্রেণী:১৯৪০-এর দশকে জন্ম
স্বরাজ বিদ্বান

**স্বরাজ বিদ্বান** একজন ভারতীয় সমাজকর্মী এবং তিনি অবহেলিতদের জন্য কাজ করেন। তিনি জাতীয় তফসিলি জাতি কমিশনের প্রাক্তন সদস্য। দুর্বল ও প্রান্তিক গোষ্ঠীর সাথে তাঁর কাজের জন্য ভারত সরকার তাঁকে নারী শক্তি পুরস্কারে ভূষিত করেছে। তিনি বর্তমানে ভারতীয় জনতা পার্টির (বিজেপি) সাথে যুক্ত এবং দলের তফসিলি জাতি শাখা, বিজেপি তফসিলি জাতি মোর্চার সাধারণ সম্পাদক হিসেবে দায়িত্ব পালন করেন।

## জীবন
তিনি দুর্বল এবং প্রান্তিক গোষ্ঠীর সাথে কাজ করেন। ২০০০ সাল নাগাদ তিনি উত্তরকাশীর মানুষের দেখাশোনার কাজ শুরু করেন। তিনি সদস্যদের ক্ষমতায়নের জন্য ১০০টিরও বেশি স্বনির্ভর গোষ্ঠী গঠন করেছিলেন এবং ১৬০ জন দরিদ্র মহিলার বিবাহের জন্য তহবিলের ব্যবস্থাও করেছিলেন। তিনি ১২০০ জন মহিলার জন্য পেনশনের ব্যবস্থা করেছিলেন এবং আরও ৫০০ জন মহিলার জন্য স্ব-কর্মসংস্থানের জন্য আর্থিক ব্যবস্থা করেছিলেন। ৮০০ জন মেয়ে যাদের স্কুলে যেতে অসুবিধা হচ্ছিল, তাদের স্কুলের বইয়ের মলাট এবং স্কুলের পোশাকের জন্য টাকা পাওয়া গিয়েছিল।

গোমুখ একটি হিমবাহ এবং স্বরাজ বিদ্বান এটি পরিষ্কার করার জন্য এবং পরিবেশ উন্নত করার লক্ষ্যে ১২০ জন লোকের ব্যবস্থা করেছিলেন। ২০১৩ সালের উত্তর ভারতের বন্যার পর তিনি আরও জরুরিভাবে সহায়তা সংগঠিত করতে সাহায্য করেছিলেন।

২০১৫ সালে আন্তর্জাতিক নারী দিবসে তিনি প্রথম আটটি  নারী শক্তি পুরস্কারের মধ্যে একটি লাভ করেন। তার আগের বছর নেতৃত্ব এবং কৃতিত্বের জন্য তিনি এই পুরস্কার লাভ করেন। এই পুরস্কারটি তৎকালীন ভারতের রাষ্ট্রপতি প্রণব মুখার্জি কর্তৃক প্রদত্ত হয়েছিল।

স্বরাজ বিদ্বান ধর্ষণের দ্বারা নির্যাতিতদের সাহায্য করেন, বিশেষ করে যেখানে তিনি সন্দেহ করেন যে ভুক্তভোগী নিম্ন বর্ণের বলে পুলিশ এমন মামলা উপেক্ষা করছে। ২০১৮ সালে তিনি এবং জাতীয় তফসিলি জাতি কমিশন ১৬ বছর বয়সী এক ধর্ষণের শিকার কিশোরীর পক্ষে মধ্যস্থতা করছিল। পুলিশ যে ব্যক্তিকে অপরাধের জন্য অভিযুক্ত করেছিল, সে হেফাজতে থাকাকালীন মারা যায়। স্বরাজ বিদ্বান পুলিশ সদস্যের বিরুদ্ধে খুনের অভিযোগ আনতে চেয়েছিলেন কারণ তিনি সন্দেহ করেছিলেন যে, প্রকৃত ধর্ষকদের আড়াল করার জন্য এই লোকটির মৃত্যু ঘটানো হতে পারে।

## রাজনীতি
স্বরাজ বিদ্বান ভারতীয় জনতা পার্টির সাথে যুক্ত এবং বিজেপি তফসিলি জাতি মোর্চার সাধারণ সম্পাদক হিসেবে দায়িত্ব পালন করেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় মানবাধিকার কর্মী
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:উত্তরাখণ্ডের ব্যক্তি
বিষয়শ্রেণী:জীবিত ব্যক্তি
ডাক্কেবলি

**ডাক্কেবলি** হল সাপের উপাসনার একটি আচার-অনুষ্ঠান সম্পন্ন উৎসব, যা *নাগারধনে* নামেও পরিচিত। তুলুনাদুর তুলু জাতির লোকেরা নানাভাবে প্রকৃতির পূজা ও উপাসনা করে যার মধ্যে এই ডাক্কেবালি অনুষ্ঠান অন্তর্ভুক্ত। এই আচার-অনুষ্ঠান সাধারণত ভারতের কর্ণাটকের উদুপি জেলার পাদুবিদ্রি শহরে প্রচলিত। এই উৎসবটি প্রতি বছর উদুপির পর্যায়া উৎসবের সাথে পর্যায়ক্রমে একবার অনুষ্ঠিত হয় । এই পূজা নাগ, ব্রহ্মা, রক্তেশ্বরী, নন্দীকোন্না, হেয়গুল্লি, ক্ষেত্রপাল, বাগিলু বোব্বার্য, মটুকালু বোব্বার্য এবং যক্ষী দেবতার জন্য উৎসর্গীকৃত। পঞ্চশৈব ক্ষেত্র নামক স্থানে এই পূজা করা হয়। বর্তমানে প্রতি দুই বছর অন্তর নাগ ও ব্রহ্মার ডাক্কেবলি পুজা করা হয়।

## ডাক্কেবলি সম্পর্কে
ডাক্কেবলি উৎসবে উপস্থিত সকল মানুষজন তাদের তীব্র ভাব ও ভক্তি সহকারে ভগবানের কাছে প্রার্থনা করেন। ভগবানকে উপযুক্ত উপহার প্রদান করেন। সঙ্গীত, দীপ সহযোগে নৃত্য, মন্ডল, ফুল, ফল এবং পিঙ্গারা অংকনের মাধ্যমে দেবতার অর্চনা করা হয়।

উদুপি জেলার বৈদ্য পরিবার মূলত ডাক্কেবলি পূজার দায়িত্বে রয়েছেন। এই পূজার সাথে ডাক্কে নামক এক বাদ্যযন্ত্রের নাম জড়িত আছে যা বৈদ্যরা বংশ পরম্পরায় বাজিয়ে আসছে। তারা উদুপি অঞ্চলের নালকুর নামক একটি পাড়ায় বাস করে। পরিবারের পুরুষরা উৎসবের সময় বিশেষ পোশাক পরে এবং তখন তাদের নাগাকান্নি হিসাবে সম্বোধন করা হয়। সাধারণত প্রবীণ বৈদ্যরাই নাগাকান্নির দ্বায়িত্ব পালন করে। বৈদ্যরা আত্মাদের ডাকতে তাদের হাতের তালুর সাহায্যে ডাক্কে বাদ্যযন্ত্রটি বাজায়। সমস্ত আচার-অনুষ্ঠান শুরু করার পূর্বে ডাক্কে বাদ্যযন্ত্রটি এক পবিত্র স্থানে স্থাপন করা হয়। তারপর নাগাকান্নিরা বাজনা বাজিয়ে প্রার্থনা শুরু করে। এই বাজনার ফলে উৎসবে আগত স্থানীয় পথিরদের মধ্যে এক মূর্চ্ছনার সৃষ্টি হয় এবং তারা আত্মাসম্পৃক্ত হয়ে পড়ে। পূজার সময়, এই আত্মাসম্পৃক্ততার কারণে তারা অনিয়ন্ত্রিতভাবে নড়াচড়া করতেন। এইভাবেই ডাক্কেবলি উৎসবের কার্যপ্রক্রিয়ার সূচনা হয়।

নাগাকান্নিদের দ্বারা বাজানো ডাক্কে বাজনার ধ্বণির প্রভাবে পথিররা যে নির্দিষ্ট চলন ও গতির অনুসরন করে, তা পুরুষ ও স্ত্রী সাপের মিলনের প্রতীক। পথিরদের সর্পিল গোলাকার চলন বিন্যাসে বিশেষ এক গননা রীতি অনুসরন করা হয় যা মুডি বা গিঁট নামে পরিচিত। পথিরদের পুরুষ সাপের প্রতীক বলে মনে করা হয়। তারা গান গেয়ে এবং নৃত্য করে নাগাকান্নিকে অনুসরন করে। গান গাওয়া এবং নৃত্যের ভঙ্গিতে তাদের প্রদর্শনের মাধ্যমে পুরুষ ও স্ত্রী সাপের মিলন দেখানো হয়। মিলনের আগে পর্যন্ত নর্তকদের চলন বিন্যাস বা *মুডি* ঘড়ির কাঁটার দিক অনুসরন করে। মিলনের পর মুড়ির চলন হয় ঘড়ির কাঁটার বিপরীত দিকে হয় যা দুই সাপের বিচ্ছেদকে প্রকাশ করে। 

## তথ্যসূত্র

বিষয়শ্রেণী:কর্ণাটকের উৎসব
বিষয়শ্রেণী:আচার অনুষ্ঠান নৃত্য
বিষয়শ্রেণী:ভারতের নৃত্য
বেবি অমেয়া

**অমেয়া অনিলকুমার** (জন্ম ৫ জানুয়ারি ২০১৮), পেশাগতভাবে **বেবি অমেয়া নামে পরিচিত,** একজন ভারতীয় শিশু অভিনেত্রী যিনি মূলত মালয়ালাম ভাষার নাটকে কাজ করেন।  তিনি ফ্লাওয়ার্সে প্রচারিত নাটক *"উপ্পুম মুলাকুম"*তে করা পারুকুট্টির ভূমিকার জন্য সুপরিচিত। 

## জীবনের প্রথমার্ধ
অমেয়ার জন্ম ৫ জানুয়ারি ২০১৮ সালে কেরালার কোল্লাম জেলার ওচিরার কাছে প্রেয়ারে। তার বাবা অনিল, একজন সবজি বিক্রেতা ছিলেন এবং তার মা, গঙ্গা লক্ষ্মী একজন গৃহিণী।  তার এক বড় বোন অনিখা এবং এক ছোট ভাই আধব রয়েছে। 

## চলচ্চিত্র তালিকা

### টেলিভিশন

## তথ্যসূত্র

বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় শিশু অভিনেত্রী
বিষয়শ্রেণী:কোল্লমের অভিনেত্রী
বিষয়শ্রেণী:২০১৮-এ জন্ম
বিষয়শ্রেণী:কেরলের শিল্পী
গ্রেস অ্যান্টনি

**গ্রেস অ্যান্টনি** ওরফে মেরি গ্রেসি হলেন একজন ভারতীয় অভিনেত্রী, মডেল এবং ধ্রুপদী নৃত্যশিল্পী যিনি মালয়ালাম চলচ্চিত্র জগতে কাজ করে যাচ্ছেন। তার প্রথম ছবিটি ছিল *হ্যাপি ওয়েডিং* (২০১৬)।

মলিউডের হিট ছবি *[[কুম্বলাঙ্গি নাইটস|কুম্বালাঙ্গি নাইটস]] (২০১৯) তে অভিনয়ের পর তিনি  বিশেষ খ্যাতি অর্জন করেন।* তিনি *তামাশা* (২০১৯), *হালাল*, *লাভ স্টোরি* (২০২০), *সাজন বেকারি সিন্স ১৯৬২* (২০২১), *কনকাম কামিনী কালাহাম* (২০২১), *রোরশাচ* (২০২২) এবং *আপান* (২০২২) এর মতো চলচ্চিত্রে তার প্রধান ভূমিকার জন্য আরও সমালোচনামূলক এবং বাণিজ্যিক সাফল্য অর্জন করেছিলেন।

## চলচ্চিত্র তালিকা

### চলচ্চিত্র

* সমস্ত চলচ্চিত্র মালয়ালাম ভাষায়।

### ওয়েব ধারাবাহিক

### স্বল্পদৈর্ঘ্য চলচ্চিত্র

### ডাবিং

## তথ্যসূত্র

## বহিঃসংযোগ

* 

বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কেরলের অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জীবিত ব্যক্তি
ইরা আগরওয়াল

**ইরা আগরওয়াল** হলেন একজন ভারতীয় সৌন্দর্য প্রতিযোগিতার খেতাবধারী, অভিনেত্রী এবং মুষ্টিযোদ্ধা যিনি তামিল ভাষার বিভিন্ন টেলিভিশন অনুষ্ঠানে এবং চলচ্চিত্রে কাজ করেন। 

## কর্মজীবন
২০১৫ সালে, তিনি মিস সাউথ ইন্ডিয়া সৌন্দর্য প্রতিযোগিতা জিতেছিলেন।  ২০১৭ সালে, তিনি রোমাঞ্চকর চলচ্চিত্র " *[[দয়াম|ধায়াম"]]* দিয়ে তার চলচ্চিত্রে অভিষেক করেন।  ২০১৮ সালে, তিনি *কাট্টু পায়া স্যার ইন্থা কালিতে* অভিনয় করেছিলেন।  ২০১৯ সালে, তিনি টেলিভিশন অনুষ্ঠান *কাদাইকুট্টি সিংগামে* শিবানী নারায়ণনের স্থলাভিষিক্ত হন।  একই বছর পরে, তিনি জি তামিলের নাটক *রাজামগালে* অন্যতম প্রধান চরিত্রে অভিনয় করেছিলেন।  অভিনয়ের বাইরে, তিনি ২০১৯ সালের ইউনাইটেড ইন্টারন্যাশনাল গেমসে মুষ্টিযোদ্ধে স্বর্ণপদক জিতেছিলেন। 

## চলচ্চিত্র তালিকা

* *অন্যথায় উল্লেখ না থাকলে, সমস্ত চলচ্চিত্র তামিল ভাষায়।*

## টেলিভিশন

## তথ্যসূত্র

## বহিঃসংযোগ

* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:ভারতীয় সুন্দরী প্রতিযোগিতা বিজয়ী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:তামিলনাড়ুর অভিনেত্রী
বিষয়শ্রেণী:তামিল টেলিভিশন অভিনেত্রী
ইজাবেল লুকাস

**ইজাবেল লুকাস** (জন্ম ২৯ জানুয়ারি ১৯৮৫) একজন অস্ট্রেলীয় অভিনেত্রী, পরিবেশবাদী এবং মডেল। তিনি *হোম অ্যান্ড অ্যাওয়ে* (২০০৩–০৬), *ট্রান্সফরমার্স: রিভেঞ্জ অফ দ্য ফলেন* (২০০৯), *ডেব্রেকার্স* (২০০৯), *দ্য ওয়েটিং সিটি* (২০০৯), *দ্য প্যাসিফিক* (২০১০), *ইমোর্টালস* (২০১১), *আ হার্টবিট অ্যাওয়ে* (২০১১), *রেড ডন* (২০১২), *দ্য লফ্ট* (২০১৪), *দ্য ওয়াটার ডিভাইনার* (২০১৪), *নাইট অফ কাপস* (২০১৫), এবং *দ্যাটস নট মি* (২০১৭)-এ অঅভিনয়ের জন্য সর্বাধিক পরিচিত। ২০১৫ সালে,তিনি নিক জোনাস-এর সাথে থ্রিলার চলচ্চিত্র *কেয়ারফুল হোয়াট ইউ উইশ ফর*-এ অভিনয় করেন। ২০১৭ সালে লুকাস মার্কিন টেলিভিশন সিরিজ *ম্যাকগাইভার*-এ যোগ দেন। ২০১৮ সাল তিনি ইন *লাইক ফ্লিন*-এ অভিনয় করেন। সিরিজটি অস্ট্রেলিয়া, নিউজিল্যান্ড এবং ব্রিটেনে সাফল্য অর্জন করে। একই বছর তিনি *চেসিং কমেটস*-এ ব্রুক চরিত্রে অভিনয় করেন। ২০০৯ সালের শেষের দিকে লুকাস *ট্রান্সফরমার্স: রিভেঞ্জ অফ দ্য ফলেন*-এ তার ভূমিকার জন্য স্পাইক টিভির ২০০৯ স্ক্রিম অ্যাওয়ার্ডস জেতেন। ২০১১ সালে লুকাস ফিমেল আগামীর তারকা বিভাগে ইয়াং হলিউড অ্যাওয়ার্ড অর্জন করেন। ২০১২ সালে, লুকাস এড শিরানের "গিভ মি লাভ" মিউজিক ভিডিওতে অভিনয় করেন।

## তথ্যসূত্র

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর অস্ট্রেলীয় অভিনেত্রী
বিষয়শ্রেণী:মেলবোর্নের অভিনেত্রী
বিষয়শ্রেণী:অস্ট্রেলীয় টিকাবিরোধী কর্মী
বিষয়শ্রেণী:অস্ট্রেলীয় ষড়যন্ত্র তাত্ত্বিক
বিষয়শ্রেণী:সুইজারল্যান্ডে অস্ট্রেলীয় প্রবাসী
বিষয়শ্রেণী:অস্ট্রেলীয় চলচ্চিত্র অভিনেত্রী
বিষয়শ্রেণী:সুইস-জার্মান বংশোদ্ভূত অস্ট্রেলীয় ব্যক্তি
বিষয়শ্রেণী:অস্ট্রেলীয় টেলিভিশন অভিনেত্রী
বিষয়শ্রেণী:অস্ট্রেলীয় নারী পরিবেশকর্মী
বিষয়শ্রেণী:জাপানে পলাতক ব্যক্তি
বিষয়শ্রেণী:লোগি পুরস্কার বিজয়ী
বিষয়শ্রেণী:কেয়ার্নসের ব্যক্তি
বিষয়শ্রেণী:ভিক্টোরিয়ান কলেজ অব দ্য আর্টসের প্রাক্তন শিক্ষার্থী
বিষয়শ্রেণী:অস্ট্রেলিয়ান নারী পরিবেশবিদ
মোনা আম্বেগাঁওকার

**মোনা আম্বেগাঁওকার** (জন্ম ৫ মার্চ ১৯৭০) একজন ভারতীয় অভিনেত্রী যিনি হিন্দি চলচ্চিত্র এবং টেলিভিশনে কাজ করেন।  তিনি ১৫টিরও বেশি নাটক, ১৮টি পূর্ণদৈর্ঘ্য চলচ্চিত্র, ৩৮টি টিভি প্রকল্প, ৩৭টি বিজ্ঞাপন প্রচারণায় অভিনয় করেছেন। *হাজার চৌরাসি কি মা* চলচ্চিত্রে এবং চিকিৎসা নাটক *ধড়কান (টিভি সিরিজ)-*এ ডাক্তার চিত্রা চরিত্রে তার একটি ছোট ভূমিকা ছিল। 

শ্রীধর রঙ্গায়ন পরিচালিত এবং সোলারিস পিকচার্স প্রযোজিত ২০১৮ সালের হিন্দি পূর্ণদৈর্ঘ্য চলচ্চিত্র ইভিনিং শ্যাডোজে মোনা আম্বেগাঁওকার প্রধান চরিত্রে অভিনয় করেছিলেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (December 2024)">তথ্যসূত্র প্রয়োজন</span>]]* &#x5D;

তিনি বসুধা নামে একজন দক্ষিণ ভারতীয় নারীর ভূমিকায় অভিনয় করেন, যিনি তার ছেলে কার্তিকের (দেবাংশ দোশি) সমকামী হওয়ার সত্যতার মুখোমুখি হন। ঐতিহ্যবাহী সমাজের সন্তান এবং পুরুষতান্ত্রিক পরিবারের মধ্যে আবদ্ধ হওয়ায়, তার ছেলের যৌনতা মেনে নিতে তার খুব কষ্ট হয়। তিনি আরও ভয় পান যে তার কঠোর স্বামী দামোদর (বিখ্যাত অভিনেতা অনন্ত নারায়ণ মহাদেবন অভিনীত) যখন সত্যটি জানতে পারবেন তখন কী হবে তা নিয়ে। 

তিনি "ইভিনিং শ্যাডোস" ছবিতে তার ভূমিকার জন্য "আউট অ্যাট দ্য মুভিজ, উইনস্টন-সালেম"-এ সেরা পার্শ্ব চরিত্রে অভিনয়ের পুরস্কার জিতেছেন।

তিনি দয়ানন্দ শেঠির সাথে বিবাহ-বহির্ভূত সম্পর্কে আবদ্ধ ছিলেন, যার সাথে তার একটি সন্তানও রয়েছে।

## টেলিভিশন

* একজন উচ্চাকাঙ্ক্ষী এয়ারহোস্টেস হিসেবে *থোডা সা আসমান*
* *দেখ ভাই দেখ* (১৯৯৩) নীরু চরিত্রে
* *সানপ-সেধি* (১৯৯৪) মোহন কাপুরের সাথে সহ-হোস্ট হিসাবে
* মোনা চরিত্রে *কেয়া বাত হ্যায়* (১৯৯৭)
* *[[সি.আই.ডি. (ভারতীয় টেলিভিশন ধারাবাহিক)|সিআইডি]]* (২০০৪-২০০৫) ডাঃ অঞ্জলিকা দেশমুখের ভূমিকায়
* *[[আহট|আহাত]]* (১৯৯৫-২০০১) এপিসোডিক ভূমিকায়
** পর্ব ১.১৮-১.১৯ (১৯৯৫) করুণা চরিত্রে
** পর্ব ১.১০৮-১.১০৯ (১৯৯৭) রাক্ষস চরিত্রে
** পর্ব ১.১৩২-১.১৩৩ (১৯৯৮) শিল্পা চরিত্রে
** পর্ব ১.১৭৬-১.১৭৭ (১৯৯৯) অঞ্জু চরিত্রে
** পর্ব ১.২৬৮-১.২৬৯ (২০০১) রীনা চরিত্রে
* ডক্টর চিত্রা শেশাদ্রির চরিত্রে *ধড়কন* 
* *ন্যায়* (১৯৯৯-২০০০) অ্যাডভোকেট বর্ষা হিসাবে
* *রিশতে (টিভি ধারাবাহিক)* বিভিন্ন চরিত্রে
* *[[Shubh Mangal Savadhan|শুভ মঙ্গল সতর্ক]]* (২০০৩) মারিয়া চরিত্রে
* *মরিয়দা: লেকিন কব তক*
* *অম্বর ধারা* (২০০৭-২০০৮) লতা, অম্বর এবং ধারার মা হিসাবে
* কল্যাণী ঝা (প্রধান প্রতিপক্ষ) চরিত্রে *কালা তিকা*
* ঊষা শর্মার চরিত্রে *বাত হামারি পাক্কি হ্যায়*
* *জীবন সহি হ্যায়* (২০১৬-২০১৮) জসজিতের মায়ের চরিত্রে

## চলচ্চিত্র তালিকা

### ছবি

### ওয়েব ধারাবাহিক

## তথ্যসূত্র

## বহিঃসংযোগ

* 
* 

বিষয়শ্রেণী:১৯৭০-এ জন্ম
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
রেনু মার্গ্রেট

**রেনুকা মার্গ্রেট** (জন্ম: ৩ জুলাই ১৯৭৫) হলেন একজন ভারতীয় প্রাক্তন ক্রিকেটার যিনি ডানহাতি মিডিয়াম বোলার হিসেবে ভারতীয় দলে খেলেছেন। ১৯৯৫ থেকে ২০০০ সালের মধ্যে তিনি ভারতের হয়ে পাঁচটি টেস্ট ম্যাচ এবং ২৩টি একদিনের আন্তর্জাতিক (ওডিআই) খেলেছেন। তিনি পাঞ্জাব এবং রেলওয়ের হয়ে ঘরোয়া ক্রিকেট খেলেছেন। ১৯৯৫ সালের ফেব্রুয়ারি মাসে নিউজিল্যান্ডের বিপক্ষে টেস্ট এবং ওডিআই উভয় ক্ষেত্রেই তার অভিষেক হয়।

## তথ্যসূত্র

## বহিঃসংযোগ

* 
* 

বিষয়শ্রেণী:রেলওয়েজের নারী ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:ভারতের নারী টেস্ট ক্রিকেটার
বিষয়শ্রেণী:ভারতীয় নারী ক্রিকেটার
বিষয়শ্রেণী:অমৃতসর থেকে আগত ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৭৫-এ জন্ম
বারবারা ও'কনর (লেখিকা)

**বারবারা ও'কনর** (জন্ম ৯ নভেম্বর, ১৯৫০) একজন আমেরিকান শিশুতোষ বই লেখিকা।

ও'কনরের জন্ম এবং বেড়ে ওঠা গ্রিনভিল, সাউথ ক্যারোলাইনাতে। তিনি ২৬ বছর ধরে ম্যাসাচুসেটসের ডাক্সবারিতে বসবাস করেছেন, কিন্তু এখন তিনি উত্তর ক্যারোলিনার অ্যাশভিলে থাকেন। 

তার বইগুলো প্যারেন্টস চয়েস গোল্ড অ্যাওয়ার্ড এবং এএলএ উল্লেখযোগ্য বই হিসএবে খ্যাতি অর্জনসহ বিভিন্ন পুরস্কার জিতেছে।  তার *"হাউ টু স্টিল আ ডগ"* বইটি একটি চলচ্চিত্রের জন্য নির্বাচিত হয়েছে।

## গ্রন্থপঞ্জি

### উপন্যাস

* *বিথোভেন ইন প্যারাডাইস*, ১৯৯৭
* *আমি এবং রুপার্ট গুডি*, ১৯৯৯
* *মোশির যত্ন নেওয়া*, ২০০৪
* *মুনপাই এবং আইভি*, ২০০৪
* *কিভাবে একটি কুকুর চুরি করবেন*, ২০০৭
* *স্বাধীনতায় খ্যাতি ও গৌরব, জর্জিয়া*, ২০০৩
* *নোহোয়ার থেকে শুভেচ্ছা*, ২০০৮
* *পোপেই এবং এলভিসের ছোট অ্যাডভেঞ্চার*, ২০০৯
* *ওয়েন জেস্টারের অসাধারণ রহস্য*, ২০১০
* *মি. মিনিও'স-এর পথে*, ২০১২ 
* *ইচ্ছা, ২০১৬*
* *ওয়ান্ডারল্যান্ড*, ২০১৮
* *হাফওয়ে টু হারমনি*, ২০২১

### জীবনী

* *ম্যামোলিনা: মারিয়া মন্টেসরি সম্পর্কে একটি গল্প*, ১৯৯৩
* *আপ ইন দ্য এয়ার: দ্য স্টোরি অফ বেসি কোলম্যান*, ১৯৯৬
* *বেয়ারফুট ড্যান্সার: দ্য স্টোরি অফ ইসাডোরা ডানকান*, ক্যারলরোডা বুকস, ২০০২
* *ক্যাথেরিন ডানহাম: ব্ল্যাক ড্যান্সের পথিকৃৎ*, ২০০২
* *লিওনার্দো দা ভিঞ্চি: রেনেসাঁ জিনিয়াস*, ২০০২,

## তথ্যসূত্র

## বহিঃসংযোগ

* 

বিষয়শ্রেণী:২১শ শতাব্দীর মার্কিন নারী
বিষয়শ্রেণী:মার্কিন লেখিকা
বিষয়শ্রেণী:জীবিত ব্যক্তি
বিষয়শ্রেণী:১৯৫৮-এ জন্ম
বারবারা হান্না গ্রফারম্যান

**বারবারা হান্না গ্রফারম্যান** একজন লেখক এবং সাংবাদিক। তিনি হাফিংটন পোস্টের একজন নিয়মিত লেখক।  গ্রফারম্যান "দ্য বেস্ট অফ এভরিথিং আফটার ৫০: দ্য এক্সপার্টস গাইড টু স্টাইল, সেক্স, হেলথ, মানি অ্যান্ড মোর" বইটির লেখক, https://www.amazon.com/The-Best-Everything-After-50/dp/0762437405 যা পঞ্চাশের বেশি বয়সী নারীদের উদ্বেগের সমাধানের জন্য লেখা হয়েছে। বইটি লেখার সময়, তিনি বিভিন্ন ক্ষেত্রের বিশেষজ্ঞদের সাথে পরামর্শ করেছিলেন, যার মধ্যে ছিলেন ডায়ান ভন ফার্স্টেনবার্গ, ফ্রেডেরিক ফেক্কাই, ডঃ প্যাট্রিসিয়া ওয়েক্সলার।

## জীবনী
গ্রফারম্যান তার স্বামী হাওয়ার্ড এবং দুই কিশোরী কন্যার সাথে আমেরিকার নিউ ইয়র্ক সিটিতে থাকেন।

তিনি সেন্ট জনস বিশ্ববিদ্যালয়ে এবং তারপর নিউ ইয়র্ক বিশ্ববিদ্যালয়ে সামাজিক নৃবিজ্ঞানে স্নাতকোত্তর পড়াশোনা করেন। গ্রফারম্যান ২০ বছর ধরে ম্যাগাজিন প্রকাশনায় কাজ করেন। এরপর তিনি একটি প্রকাশনা সংস্থায় যুগ্ম প্রকাশক হিসেবে যোগদান করেন।

পরে  তিনি ওয়ার্ল্ড কংগ্রেস এলএলপি-তে সভাপতি হিসেবে যোগদান করেন, যা একটি আন্তর্জাতিক সম্মেলন সংস্থা যা উন্নয়নশীল দেশগুলোতে অবকাঠামোগত চাহিদা এবং প্রকল্পগুলোর উপর দৃষ্টি নিবদ্ধ করে। ১৯৯৭ সালে, হংকং দ্বীপের ঐতিহাসিক চীনে প্রত্যাবর্তনের পর ওয়ার্ল্ড কংগ্রেস প্রথম একটি বড় সভা আয়োজন করে এবং গ্রফারম্যান হংকংয়ের প্রধান সংবাদপত্রের পাশাপাশি রেডিও এবং টেলিভিশনেও প্রকাশিত হন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (April 2012)">তথ্যসূত্র প্রয়োজন</span>]]* &#x5D;

২০১০ সালের এপ্রিল মাসের প্রথম দিকে গ্রফারম্যান তার *"দ্য বেস্ট অফ এভরিথিং আফটার ৫০: দ্য এক্সপার্টস গাইড টু স্টাইল, সেক্স, হেলথ, মানি অ্যান্ড মোর"* বইটি প্রকাশ করেন।  তারপর থেকে, গ্রফারম্যান দ্য টুডে শো, গুড মর্নিং আমেরিকা হেলথ এবং অসংখ্য রেডিও এবং ইন্টারনেট প্রোগ্রামে উপস্থিত হয়েছেন। তিনি তার বইয়ের ধারণা এবং বিষয়গুলো তুলে ধরে উপস্থাপনাও দেন।

গ্রফারম্যান হলেন আরএক্স কমপ্যাশন, ইনকর্পোরেটেড-এর একজন প্রতিষ্ঠাতা বোর্ড সদস্য, যা একটি অলাভজনক কর্পোরেশন। এই প্রতিষ্ঠানটি শিক্ষা, কর্মসূচি এবং সচেতনতার মাধ্যমে স্বাস্থ্যসেবা ক্ষেত্রে সহানুভূতি গড়ে তোলার জন্য কাজ করছে। 

## তথ্যসূত্র

## বহিঃসংযোগ

* দ্য বেস্ট অফ এভরিথিং ওয়েবসাইটে লেখক সম্পর্কে লেখা

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:মার্কিন ম্যাগাজিন প্রকাশক (ব্যক্তি)
বিষয়শ্রেণী:২১শ শতাব্দীর মার্কিন সাংবাদিক
বিষয়শ্রেণী:২১শ শতাব্দীর মার্কিন নারী সাংবাদিক
সৌরভ সুমন

**ডঃ সৌরভ সুমন** একজন ভারতীয় কৃষি গবেষক যিনি নারী শক্তি পুরস্কারে ভূষিত হয়েছেন। বিহারে নারীর ক্ষমতায়নের জন্য কাজ করে এমন একটি এনজিও-কে তিনি নেতৃত্ব দেন। সুমন মহিষাসুর শহীদ দিবস উদযাপনের আয়োজনেও জড়িত ছিলেন।

## জীবন
সুমন বিহারের একটি কুশওয়াহা (কোয়েরি) পরিবারে জন্মগ্রহণ করেছিলেন, কিন্তু তিনি একটি দলিত পরিবারে বড় হয়ে ওঠেন। ১৯৮০ সালে তাঁর বাবা কামেশ্বর সিং মাহাতোকে একটি হত্যার অভিযোগে গ্রেপ্তার করা হয় এবং মৃত্যুদণ্ড দেওয়া হয়। পরে এই দণ্ড লঘু করা হয়েছিল।

তিনি আলিগড় মুসলিম বিশ্ববিদ্যালয়ে পড়াশোনা করেন। সেখানে তিনি কৃষি বিজ্ঞান নিয়ে পড়াশোনা করেছেন, পরে তিনি সমাজসেবামূলক কাজে জড়িত হওয়ার সিদ্ধান্ত নেন।

সুমন *বিহার সেবা সংস্থান* নামে একটি এনজিও-এর সচিব হন। এই সংস্থাটি নওয়াদা শহরের চারপাশের বিভ্রান্তির ওপর তাদের কাজকে কেন্দ্রীভূত করে, তবে বিহারেও তাদের কাজের আগ্রহ রয়েছে। সুমনের নেতৃত্বে বিহার সেবা সংস্থান মহিলাদের জন্য তথ্য প্রযুক্তি এবং মোবাইল ফোনের উপর পাঠ্যক্রম আয়োজন করে এবং সুমন নিজে ভারতীয় মহাকাশ গবেষণা সংস্থার (ইসরো) জন্য কৃষি গবেষণায় মহিলাদের অংশগ্রহণের ব্যবস্থা করেন।

তিনি মহিষাসুর শহীদ দিবস উদযাপনের আয়োজনে জড়িত ছিলেন। এটি একটি বিতর্কিত উদযাপন।

২০১৬ সালে, নতুন দিল্লিতে, সুমনকে ভারতের সর্বোচ্চ বেসামরিক নারী পুরস্কার, নারী শক্তি পুরস্কারে ভূষিত করা হয়। রাষ্ট্রপতি ভবনে রাষ্ট্রপতি প্রণব মুখার্জি এই পুরস্কার প্রদান করেন। নারী ও শিশু উন্নয়ন মন্ত্রণালয় এই অনুষ্ঠানের আয়োজন করেছিল এবং প্রধানমন্ত্রী নরেন্দ্র মোদীর পাশাপাশি তৎকালীন নারী ও শিশু উন্নয়ন মন্ত্রী মানেকা গান্ধীও উপস্থিত ছিলেন।

২০১৮ সালে, লোকান আরজেডি নেতা কৈলাস পাসোয়ানের হত্যাকারী ব্যক্তিরা বয়ান দিয়ে সুমনকে অভিযুক্ত করে বলে যে হত্যার জন্য সুমন অর্থ প্রদান করেছেন। কোন প্রমাণ উল্লেখ করা হয়নি। সুমন আদালতে আত্মসমর্পণ করে উল্লেখ করেন যে তাঁকে জড়িয়ে দেওয়া হয়েছে এবং পাসোয়ানকে হত্যা করার জন্য তিনি এই লোকদের জমি এবং টাকা দেননি।

## তথ্যসূত্র

বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:নওয়াদা জেলার ব্যক্তি
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:জীবিত ব্যক্তি
জাগ ভেট এন ডেজলিগ রোসা

***জাগ ভেট এন ডেইলিগ রোসা*** একটি প্রাচীন স্ক্যান্ডিনেভীয় লোকগান, যা ১৬শ শতকে গীতিকাব্যিকভাবে লিপিবদ্ধ করা হয়েছিল। গানটি ১৯০৭ সালে অ্যালিস টেগনের কর্তৃক প্রকাশিত হয়।

## রেকর্ডিং

সবচেয়ে বিখ্যাত পরিবেশনাটি করেছিলেন মনিকা জেটারলান্ড, এবং এই রেকর্ডটি ১৯৬৪ সালে প্রকাশিত হয়েছিল।

সুইডিশ গায়িকা রোবিন তার বডি টক পিটি. ওয়ান নামক অ্যালবামে এই গানটির একটি কভার পরিবেশন করেছিলেন।

মেলোডিফেস্টিভা্লেন ২০১৬-এ গিনা দিরাউই গানটি আরবিতেও পরিবেশন করেছেন।

## তথ্যসূত্র

বিষয়শ্রেণী:সুয়েডীয় ভাষার গান
বিষয়শ্রেণী:সুয়েডীয় লোকগীতি
দ্য আইরিশ ওয়াশারউম্যান

"**দ্য আইরিশ ওয়াশারউম্যান**" একটি ঐতিহ্যবাহী জিগ (লোক সঙ্গীত), যা ব্রিটেন, আয়ারল্যান্ড এবং উত্তর আমেরিকায় পরিবেশিত হয়েছে। যদিও এটি সাধারণত আইরিশ সুর হিসেবে বিবেচিত হয়, কিছু পণ্ডিতরা মনে করেন এটি ইংরেজি উৎস থেকে এসেছে এবং সপ্তদশ শতকের "ডারগাসন" সুর থেকে উদ্ভূত।

"টিউনআর্ক" ওয়েবসাইট অনুযায়ী, এটি প্রথম ১৭৯০ সালে রবার্ট পেট্রির *কালেকশন অব স্ট্রাথস্পেইস, রিলস অ্যান্ড কান্ট্রি ডান্সেস*-এ প্রকাশিত হয়। একই ওয়েবসাইটের অন্য একটি পৃষ্ঠায় বলা হয়েছে যে নিল গোউ ১৭৯২ সালে *আ থার্ড কালেকশন অব স্ট্রাথস্পেই রিলস*-এ গানটির একটি সংস্করণ অন্তর্ভুক্ত করেন। সুরটির দ্বিতীয় অংশ ১৭৩০ সালের "দ্য স্টার অ্যাট লিউইস" সুরের অনুরূপ, যা জে. ওয়ালশের *ক্যালিডোনিয়ান কান্ট্রি ডান্সেস* গ্রন্থে প্রকাশিত হয়।

প্রথম রেকর্ডিং সম্ভবত প্যাটসি টুহি কর্তৃক ১৯০৭ সালে করা হয়, যা পরে *দ্য পাইপিং অব প্যাটসি টুহি* (২০০৫) অ্যালবামে অন্তর্ভুক্ত হয়।

সবচেয়ে জনপ্রিয় রেকর্ডিংগুলির মধ্যে একটি প্যাডি গ্ল্যাকিন-এর *ইন ফুল স্পেট* (১৯৯১) অ্যালবামে অন্তর্ভুক্ত রয়েছে।

স্ক্যান টেস্টার (১৮৮৭-১৯৭২) গানটির একটি সংস্করণ রেকর্ড করেন, যা *আই নেভার প্লেইড টু ম্যানি পস ডান্সেস* (১৯৯০) অ্যালবামে প্রকাশিত হয়।

এই জিগটি আমেরিকান সুরকার লারোই অ্যান্ডারসন ১৯৪৬ সালে তার *আইরিশ সুইট*-এ অন্তর্ভুক্ত করেন।

বছরের পর বছর ধরে, *দ্য আইরিশ ওয়াশারউম্যান*-এর সুরে বহু গান রচিত হয়েছে। এর মধ্যে সবচেয়ে পরিচিত হলো *ম্যাকটাভিশ ইজ ডেড*।

## জনপ্রিয় সংস্কৃতিতে
গানটি বিভিন্ন চলচ্চিত্রে ব্যবহৃত হয়েছে, যেমন *[[ক্রিসমাস ইন কানেকটিকাট]]* এবং *[[মাস্টার অ্যান্ড কমান্ডার: দ্য ফার সাইড অব দ্য ওয়ার্ল্ড]]*।  
*[[লিটল হাউস অন দ্য প্রেইরি]]* গ্রন্থ সিরিজে, পা ইনগলস তার বেহালায় গানটি বাজান।

ডাচ ব্যান্ড দ্য জাম্পিং জুয়েলস গানটির একটি সংস্করণ রেকর্ড করেন, যা ডাচ চার্টে ৯ নম্বরে পৌঁছেছিল।

## তথ্যসূত্র

## বহিঃসংযোগ
*[[জন শিহান] এবং আন্দ্রে রিয়ু-এর পরিবেশনা]
*গানের কথা
*সঙ্গীত নোটেশন
*পিয়ানো শীট মিউজিক
*স্টিফেন বাল্ডউইন কর্তৃক সংগৃহীত সংস্করণ

বিষয়শ্রেণী:গানের বছর অজানা
ইদাস সোমার্ভিসা

"**ইদাস সোমার্ভিসা**" বা "**ডু স্কা ইন্টে ট্রো ডেট ব্লির সোমার**" একটি গ্রীষ্মকালীন গান। অ্যাস্ট্রিড লিন্ডগ্রেন গানটির কথা লিখেছেন এবং গেয়র্গ রিডেল সুরারোপ করেছেন। গানটির তিনটি স্তবক ১৯৭৩ সালের চলচ্চিত্র *[[এমিল অ্যান্ড দ্য পিগলেট]]*-এ লেনা ভিসবার্গ (ইদার চরিত্রে) পরিবেশন করেছিলেন।

"ইদাস সোমার্ভিসা"-র তিনটি স্তবক রয়েছে এবং এটি প্রায়শই স্নাতক সমাপন অনুষ্ঠানে গাওয়া হয়, যেখানে এটি "ফুলের মরশুম এখন আসছে" () এবং "এই মিষ্টি গ্রীষ্মের সময়ে" ()-এর জনপ্রিয় অ-ধর্মীয় বিকল্প হিসেবে বিবেচিত হয়েছে। তবে, কিছু লোক বিশ্বাস করেন যে "যদি কেউ শুরু না করে" () কথাটি ঈশ্বরকে উদ্দেশ করতে পারে।

একটি প্রাথমিক রেকর্ডিং ১৯৭৬ সালে থর-এরিকস দ্বারা করা হয়েছিল। ১৯৭৯ সালে স্মল টাউন সিঙ্গার্স তাদের "আমি ফুল ফুটিয়ে তুলি" () নামে একটি রেকর্ডিং প্রকাশ করে, যা সেভেনস্টপেন চার্টে ১৫ জুলাই থেকে ১৬ সেপ্টেম্বর ১৯৭৯ পর্যন্ত ১০ সপ্তাহ অবস্থান করে এবং সর্বোচ্চ ২য় স্থানে পৌঁছায়।

## তথ্যসূত্র

বিষয়শ্রেণী:১৯৭৩-এর গান
বিষয়শ্রেণী:সুয়েডীয় গান
বিষয়শ্রেণী:সুয়েডীয় ভাষার গান
বিষয়শ্রেণী:অ্যাস্ট্রিড লিন্ডগ্রেনের লেখা গানের কথা
বিষয়শ্রেণী:গেয়র্গ রিডেল (জ্যাজ সঙ্গীতজ্ঞ)-এর সুরারোপিত গান
বিষয়শ্রেণী:ফুল সম্পর্কিত গান
আই এম গোয়িং টু দ্য ওয়েস্ট

**আই এম গোয়িং টু দ্য ওয়েস্ট** হল একটি লোকসংগীত মানক গান, যা **গোয়িং টু দ্য ওয়েস্ট** নামেও পরিচিত। এটি ১৯৪৭ সালের জুন বা জুলাই মাসে আলাবামা বিশ্ববিদ্যালয়ের অধ্যাপক বায়রন আর্নল্ড গুন্টার্সভিলের জেনি বার্নার্ড কাউচের কাছ থেকে সংগ্রহ করেছিলেন, এবং এটি ১৯৫০ সালে একটি আলাবামার গান সংকলনে প্রকাশিত হয়।

## আংশিক ডিস্কোগ্রাফি
* ব্রাউন, ম্যাসন; এবং চিপার থম্পসন। **অ্যাম আই বর্ন টু ডাই।** *অ্যান অ্যাপালাচিয়ান সংবুক*, ডোরিয়ান ডর ৮৩২১৭ (১৯৯৯)  
* ডোভার, কনি। **দ্য বর্ডার অফ হেভেন**, (২০০০)  
* ফাইনেস্ট কাইন্ড। **লস্ট ইন এ সং**, ফলেন অ্যাঙ্গেল, (২০০৬)  
* হকার, জিনি; এবং কাই জাস্টিস। **পাথওয়ে টু ওয়েস্ট ভার্জিনিয়া**, পাথওয়ে, (১৯৮৮)  
* লুইস, লরি, (২০০৮)  
* সিগার পরিবার। **থার্ড অ্যানুয়াল ফেয়ারওয়েল রিইউনিয়ন**, রাউন্ডার ০৩১৩, (১৯৯৪)  
* স্টেইনস, বিল। **গোয়িং টু দ্য ওয়েস্ট**, রেড হাউস রেকর্ডস, (১৯৯৩)  
* স্টেচার, জোডি; এবং কেট ব্রিসলিন। **আওয়ার টাউন**, রাউন্ডার ০৩০৪, (১৯৯৩)  
* ওয়াটসন, জিম। **ডোন্ট টেল মি, আই ডোন্ট নো**, বার্কার ১২১৮, (১৯৯৯)

## অতিরিক্ত পঠন
* পুরনো গান স্মরণ: আই এম গোয়িং টু দ্য ওয়েস্ট - লাইলে লফগ্রেন (মূল প্রকাশ: ইনসাইড ব্লুগ্রাস, জুলাই ২০০৩)  
* আলাবামা বিশ্ববিদ্যালয়ে সংরক্ষিত উপাদান, বায়রন আর্নল্ড সংগ্রহ, ১৯৩৯-১৯৭৭, ৮.২ লিনিয়ার ফুট

## তথ্যসূত্র

বিষয়শ্রেণী:মার্কিন লোকসংগীত
বিষয়শ্রেণী:গানের বছর অজানা
বিষয়শ্রেণী:আলাবামার সংগীত
আই এম ওয়ার্কিং অন এ বিল্ডিং

**আই এম ওয়ার্কিং অন এ বিল্ডিং** একটি গান যা আফ্রিকান আমেরিকান স্পিরিচুয়াল এবং দক্ষিণী গসপেল ঐতিহ্যের অন্তর্ভুক্ত। গানটি এই ধারাগুলোর একটি মানক হয়ে উঠেছে। এটি বহুবার বিভিন্ন শিল্পীদের দ্বারা রেকর্ড করা হয়েছে, যেমন কার্টার পরিবার, বিল মনরো, এলভিস প্রিসলি, ওক রিজ বয়েজ, বি. বি. কিং, জন ফগারটি, দ্য সেলডম সিন, এবং থিও লরেন্স।

## ইতিহাস
গানটির একটি সংস্করণ লিলিয়ান বোলস এবং উইনিফ্রেড ও. হয়েল দ্বারা রচিত বলে উল্লেখ করা হয়েছে, যদিও এটি ঐতিহ্যবাহী লোকসংগীত হিসেবে অনেক আগে থেকেই বিদ্যমান ছিল এবং সম্ভবত এটি একটি আফ্রিকান আমেরিকান স্পিরিচুয়াল যার নির্দিষ্ট উৎপত্তি অজানা। গানটির একটি প্রাথমিক সংস্করণ ১৯২৯ সালের *ওল্ড সংস হিমনাল* গ্রন্থে ডরোথি জি. বোল্টন দ্বারা সংগ্রহ করা হয়েছিল; গানটিকে ক্যালিপ্সোর ছন্দবিশিষ্ট হিসেবে বর্ণনা করা হয়েছে, যা থেকে ধারণা করা হয় এটি ফ্লোরিডা বা ক্যারিবিয়ান অঞ্চলে উৎপন্ন হতে পারে।

গানটি দক্ষিণী গসপেল সঙ্গীতের সঙ্গে জনপ্রিয়ভাবে যুক্ত হয় যখন কার্টার পরিবার এটি ১৯৩৪ সালে ব্লুবার্ড রেকর্ডস-এর জন্য রেকর্ড করে; এই সংস্করণটি এ. পি. কার্টার-এর কপিরাইটকৃত। বিল মনরো, যিনি ব্লুগ্রাস সঙ্গীতের জনক, তিনি এটি নিয়মিত তার তালিকায় অন্তর্ভুক্ত করেন, কারণ শ্রোতারা এটি বারবার অনুরোধ করতেন এবং তিনি গানটির নির্মাণ-সম্পর্কিত রূপকের প্রতি আকৃষ্ট ছিলেন। মনে করা হয় যে কার্টার পরিবারের সংস্করণটি নিজেই একটি পুরনো সংস্করণের উপর ভিত্তি করে তৈরি, যা লোকসঙ্গীতবিদ জন ওয়েসলি ওয়ার্ক III ১৯৪০ সালে তার সংকলন *আমেরিকান নিগ্রো সংস অ্যান্ড স্পিরিচুয়ালস*-এ অন্তর্ভুক্ত করেছিলেন।

ব্লুজ কিংবদন্তি বি. বি. কিং শৈশবে রাস্তার সংগীতশিল্পী হিসেবে এই গানটি শিখেছিলেন এবং এটি তার প্রাথমিক ক্যারিয়ারের নিয়মিত অংশ হয়ে ওঠে। জন ফগারটি তার প্রথম একক অ্যালবাম, *[[দ্য ব্লু রিজ রেঞ্জার্স]]*-এ গানটি অন্তর্ভুক্ত করেছিলেন।

## সূত্র

বিষয়শ্রেণী:দক্ষিণী গসপেল গান
বিষয়শ্রেণী:ব্লুবার্ড রেকর্ডস একক
হোন কামার মেড সোলস্কেন

**হোন কমার মেড সোলস্কেন** (*সে সূর্যালোক নিয়ে আসে*) হল একটি গান যা লেখা হয়েছে ল্যারি ফর্সবার্গ, লেনার্ট ওয়াস্তেসন এবং সোভেন-ইঞ্জে স্যোবার্গ এর দ্বারা। সুইডীয় ফোক সঙ্গীত ব্যান্ড ওস্টেন মেড রেস্টেন এই গানটি মেলোডিফেস্টিভালেন ২০০২ এ পরিবেশন করেছিল, যেখানে এটি দশম স্থান অর্জন করেছিল। এটি *[[সভারিগেটপপলিস্টান]]* এ ৩৮ তম স্থানে পৌঁছেছিল।  এর বি-সাইডে ছিল ভাইকিঙ্গার্না এর টিল মিট এগেট ব্লু হাওয়াই এর একটি কভার সংস্করণ। গানটি ৬ এপ্রিল–৩ আগস্ট ২০০২ পর্যন্ত স্ভেনস্টোপ্পেন-এ ২য় স্থানে ছিল, এটি ছিল এর সেরা প্রদর্শন, কিন্তু ১০ আগস্টে মূল অনুষ্ঠানে এটি ব্যর্থ হয়েছিল।

## তথ্যসূত্র

*http://smdb.kb.se/catalog/id/001548708

## রেফারেন্স

*http://smdb.kb.se/catalog/id/001548708

বিষয়শ্রেণী:মেলোডিফেস্টিভালেন ২০০২-এর গান
বিষয়শ্রেণী:২০০২-এর একক
বিষয়শ্রেণী:ওস্টেন মেড রেস্টেন এর গান
বিষয়শ্রেণী:২০০২-এর গান
বিষয়শ্রেণী:ওয়ার্নার মিউজিক গ্রুপের একক
সুপর্ণা বক্সী গঙ্গোপাধ্যায়

**সুপর্ণা বক্সী গঙ্গোপাধ্যায়** একজন ভারতীয় সামাজিক কর্মী, যিনি বন্দী প্রাণীদের, বিশেষ করে হাতিদের চিকিৎসার সাথে সম্পর্কিত। ২০১৬ সালে তাঁকে ভারতের নারীদের সর্বোচ্চ বেসামরিক সম্মান, নারী শক্তি পুরস্কারে ভূষিত করা হয়।

## জীবন
১৯৯১ সালে তিনি বেঙ্গালুরুতে (ব্যাঙ্গালোর) *কমপ্যাশন আনলিমিটেড প্লাস অ্যাকশন* (সিইউপিএ) এর সহ প্রতিষ্ঠা করেন। তিনি সিইউপিএ-এর একজন ট্রাস্টি এবং সচিব হন। এই সংস্থাটি চারটি কেন্দ্র পরিচালনা করছিল যেখানে বানর, সাপ, পাখি এবং অন্যান্য বন্যপ্রাণীদের উদ্ধার করে পুনর্বাসন করা হত।

১৯৯৯ সালে তিনি *বন্যপ্রাণী উদ্ধার ও পুনর্বাসন কেন্দ্র* (ডব্লিউআরআরসি) এর সহ-প্রতিষ্ঠা করেন এবং এর সাম্মানিক সভাপতি হন।

২০১৩ সালে তিনি ভারতের হাতি বিষয়ক টাস্ক ফোর্সে দায়িত্ব পালন করেছিলেন। ভারতে হাতি হুমকির মুখে থাকলেও ভারতে এদের সংখ্যা বেশি রয়েছে। তবে সুপর্ণা উল্লেখ করেছেন যে এর মধ্যে প্রায় ৪,০০০ প্রাণী রয়েছে যারা বন্দী অবস্থায় রয়েছে এবং এদের "প্রায় সব"ই অবৈধভাবে পাচার করা হয়েছে। অনেক হাতীই পর্যটকদের বিনোদনের সাথে জড়িত, যেখানে হাতিদের দড়ি টানাটানি বা ফুটবল ম্যাচে অংশগ্রহণ করানো হয় অথবা তাদের গায়ে রঙ করা হয়। তিনি উল্লেখ করেছেন যে ভারতের মানুষের কাছে হাতির একটি বিশেষ স্নেহের স্থান রয়েছে।

২০১৬ সালের মার্চ মাসে, নতুন দিল্লিতে, সুপর্ণাকে ভারতের সর্বোচ্চ নারী সম্মান, নারী শক্তি পুরস্কারে ভূষিত করা হয়। রাষ্ট্রপতি প্রণব মুখার্জি রাষ্ট্রপতি ভবনে এই পুরস্কার প্রদান করেন। নারী ও শিশু উন্নয়ন মন্ত্রণালয় এই অনুষ্ঠানের আয়োজন করেছিল এবং তৎকালীন মহিলা ও শিশু উন্নয়ন মন্ত্রী মানেকা গান্ধী সেখানে উপস্থিত ছিলেন। তিনি প্রতিটি বিজয়ীকে "নারী শক্তি" পুরস্কারের অনুপ্রেরণা হিসেবে চিহ্নিত করেছিলেন।

২০১৬ সালে, ডব্লিউআরআরসি ভারতের সুপ্রিম কোর্টে আবেদন করে যে হাতিদের বন্দী করে রাখা অবৈধ।

২০১৯ সালে, রাজস্থানের ঐতিহ্যবাহী উৎসবে হাতিদের রঙ করে সেরা হাতি বিচার করার প্রতিযোগিতা হচ্ছিল। সেখানে তিনি এর বিরুদ্ধে মন্তব্য করছিলেন। উৎসবটি বন্ধ করে দেওয়া হয়েছিল। আঁকার প্রমাণ সহ ছবিগুলি প্রাণী অধিকার কর্মীদের মধ্যে তীব্র প্রতিবাদের জন্ম দিয়েছিল। কেউ কেউ চিত্রকর্মটিকে একটি ঐতিহ্য বলে সমর্থন করেছিলেন, কিন্তু তিনি উত্তর দিয়েছিলেন যে ঐতিহ্যের চেয়ে পশু অধিকার বেশি গুরুত্বপূর্ণ।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:নারী শক্তি পুরস্কার বিজয়ী
হুগি গ্রাহাম

**হুগি গ্রাহাম** অথবা **হুগি গ্রেইম** চাইল্ড ১৯১, রাউড ৮৪) একটি ইংরেজি ভাষার লোক গীতি, যা বিভিন্ন রূপে বিদ্যমান। এটি রবার্ট বার্নস দ্বারা সংগৃহীত হয়েছিল। "দ্য লাইফ অ্যান্ড ডেথ অব স্যার হিউ দ্য গ্রাইম" শিরোনামে একটি মুদ্রিত সংস্করণ বডলিয়ান লাইব্রেরিতে রয়েছে। এটি ১৬৭২ থেকে ১৬৯৬ সালের মধ্যে লেখা।  বার্নস সংস্করণটি জেমস জনসন (খোদাইকারী) দ্বারা স্কটস মিউজিক্যাল মিউজিয়াম ১৮০৩ সালে মুদ্রিত হয়। এটি খণ্ড ৪, গানের নং ৩০৩, পৃষ্ঠা ৩১২ ও ৩১৩ এ আছে। 
ভগান উইলিয়ামস মেমোরিয়াল লাইব্রেরি অন্যান্য কয়েকটি সংস্করণ তালিকাভুক্ত করেছে, যার মধ্যে "স্কটিশ ব্যালাডস" (১৮২৯)-টি রবার্ট চেম্বার্স (প্রকাশক, জন্ম ১৮০২) দ্বারা কৃত। 

## সারাংশ
হুগি গ্রাহামকে বিশপের ঘোড়া চুরির জন্য ধরা হয় এবং ফাঁসির দণ্ড দেওয়া হয়। তার মুক্তির জন্য কয়েকটি আবেদন ব্যর্থ হয়। সে তার মা বা বাবাকে দেখতে পায় এবং তার বাবা-কে শুভেচ্ছা জানায়। সে তার তলোয়ার জনি আর্মস্ট্রংয়ের জন্য পাঠায় এবং তার স্ত্রীকে অভিশাপ জানায়। (কিংবদন্তি অনুসারে, বিশপ হুগি গ্রাহামের স্ত্রীকে প্রলুব্ধ করায় সে ঘোড়া চুরি করেছিল।)

বর্ডার রাইভাররা ১৩তম শতকের শেষ থেকে ১৭তম শতকের শুরু পর্যন্ত স্কটল্যান্ড এবং ইংল্যান্ডের সীমান্তে সক্রিয় গবাদি পশু চোর ছিল।

## রেকর্ডিংস

ইওয়ান ম্যাককোল "কোরাস ফ্রম দ্য গ্যালোজ" (১৯৬০)-এর *টপিক ১২টি১৬* কে "হুগি দ্য গ্রেইম" হিসেবে গেয়েছেন  এবং এছাড়া আরও কয়েকটি অ্যালবামেও, যেমন "ব্যালাডস" *টপিক ২০০৯ টিএসসিডি৫৭৬ডি*।

ডায়থি স্প্রুল একটি সংস্করণ রেকর্ড করেছেন, যেখানে তাঁর সঙ্গীতশিল্পী জেমস কেলি এবং বাটন বক্স মাস্টার প্যাডি ও'ব্রায়েন (অফালি) ছিলেন, যা শানাচি অ্যালবাম *ট্র্যাডিশনাল মিউজিক অফ আয়ারল্যান্ড*-এ প্রকাশিত হয়।

এটি একটি ভালভাবে ডকুমেন্টেড গান, যেটি ইংলিশ ফোক ড্যান্স অ্যান্ড সঙ্গীত সোসাইটি, দ্য ব্রডসাইড ব্যালাডস প্রজেক্ট, এবং মেইনলি নরফোক দ্বারা প্রচারিত হয়েছিল। গানের এই সংস্করণটি রেকর্ড করেছিলেন জন বডেন এবং ওলি স্টেডম্যান, এটি তাঁদের দৈনিক ফোক গানের তালিকা "এ ফোক সং এ ডে" এবং "৩৬৫ ডেইজ অফ ফোক"-এ অন্তর্ভুক্ত ছিল।

স্কটিশ ফোক ব্যান্ড মালিঙ্কি ২০০৫ সালে তাদের অ্যালবাম *দ্য আনসিন আওয়ার্স*-এ "হুগি দ্য গ্রাহাম" গেয়েছে।

ইংরেজি ফোক সঙ্গীতশিল্পী জুন ট্যাবর ২০০৩ সালে *[[এন ইকো অফ হুফস]]* অ্যালবামে এই গানের একটি সংস্করণ গেয়েছেন। 

চেক ফোক গ্রুপ এসোনেন্স একটি সংস্করণ রেকর্ড করেছে, যা চেক ভাষায় "হুগো গ্রেইম (হুগি দ্য গ্রেইম)" শিরোনামে *ভাদজালেনে অস্ট্রোভি* (রিমোট আইল্যান্ডস) অ্যালবামে ২০০৩ সালে প্রকাশিত হয়।

কনি ডোভর তার অ্যালবাম *দ্য উইশিং হোয়েল*-এ "হিউ দ্য গ্রেইম" হিসেবে গানটি রেকর্ড করেছেন।

রস কেনেডি "ভ্যারিয়াস আর্টিস্টস" অ্যালবামে "ফায়ার এন্ড সোর্ড" (১৯৯৮) ফেলসাইড-এ গেয়েছেন। 

## পাদটীকা

## বহিঃসংযোগ
*''হুগি গ্রাহাম''
* ''হুগি গ্রাহাম'' ইতিহাস সহ

বিষয়শ্রেণী:চাইল্ডের লোকগাথা
বিষয়শ্রেণী:বর্ডার ব্যালেড
বিষয়শ্রেণী:নর্থামব্রিয়ান লোককাহিনী
হিন্দ ইটিন

**"হিন্দ ইটিন"** (রাউড 33, চাইল্ড ৪১) একটি লোকগীতি যা বিভিন্ন রূপে বিদ্যমান।

## সংক্ষিপ্ত বর্ণনা
লেডি মার্গারেট বনের দিকে চলে যায়। গাছের একটি শাখা ভাঙার জন্য হিন্দ ইটিন তাকে প্রশ্ন করে, তারপর তাকে বনের মধ্যে নিয়ে যায়। মার্গারেট সাতটি পুত্র সন্তানের জন্ম দেয়, কিন্তু বিলাপ করে বলে যে তারা কখনও বাপ্তিস্মিত হয় নি, এবং সে নিজেও কখনও গির্জার জন্য প্রস্তুত হয়নি। একদিন, তার বড় ছেলে হিন্দ ইটিনের সাথে শিকার করতে যায় এবং তার মা কেন সবসময় কাঁদে তা জানতে চায়। হিন্দ ইটিন তাকে সব জানায়, এবং তারপর একদিন তাকে ছাড়া শিকার করতে চলে যায়। বড় ছেলে তার মা ও ভাইদের নিয়ে বনের বাইরে চলে আসে। কিছু রূপে, তাদের স্বাগত জানানো হয়; সবগুলোতেই, সন্তানরা বাপ্তিস্মিত হয় এবং তাদের মা গির্জায় গৃহীত হয়।

## বৈশিষ্ট্য
বনে সাক্ষাতের দৃশ্যটি প্রায়শই, একই রকম না হলেও অনেকাংশেই, ট্যাম লিন এবং ফেয়ার জানেটের সাক্ষাতের মতো।

কিছু রূপে, মায়ের দুঃখ প্রকাশ পায় সন্তানের প্রতি বিরক্তি হিসেবে, যেমন "ফেয়ার অ্যানি" তে দেখা যায় সন্তানেরা যদি ইঁদুর হত এবং সে একটি বিড়াল হত,; তার মন্তব্য একটি সন্তানের পরামর্শকে অনুপ্রাণিত করে যে তারা বেরিয়ে যাওয়ার চেষ্টা করুক। এটি সহজেই পূর্ণ হয়, তবে কেন তারা আগে কোনো কারণ ছাড়াই চলে যেতে পারেনি তা ব্যাখ্যা করা হয় নি।

স্কটিশ সংস্করণে ইটিন হলো, স্ক্যান্ডিনেভীয় এবং জার্মান সংস্করণে, একটি এলফ-কিং, একটি পাহাড়-রাজা, একটি বামন-রাজা, বা এমনকি একটি মৎস্যপুরুষ। শুধুমাত্র ডেনীয় সংস্করণে ব্যালাডটি ঊনবিংশ শতাব্দির আগে পাওয়া গেছে; একটি ষোড়শ শতাব্দীর ডেনীয় রূপ, "যমফ্রুয়েন অগ ডভেরকেকোনগেন" (ডিজিএফ ৩৭, টিএসবি এ ৫৪)।  কিছু রূপে, জোর করে বা লোভ দেখিয়ে তাকে স্বামীর কাছে ফিরিয়ে আনা হয়; শোকে তার মৃত্যুর মধ্য দিয়ে এটি দুঃখজনকভাবে শেষ হতে পারে।  জার্মান সংস্করণ, "অ্যাগনেস অ্যান্ড দ্য মেরমেইড", এ স্বামী বলে দুজনের মধ্যে সন্তানদের ভাগ করে নিতে হবে, এবং যেহেতু তাদের সংখ্যা অযুগ্ম, তাই তাদের একের বদলে দুটি এইভাবে ভাগ করতে হবে।

## আরও দেখুন
*গিল ব্রেন্টন
*দ্য স্প্রিগ অফ রোজমেরি
*চাইল্ড ব্যালাডসের তালিকা

## তথ্যসূত্র

বিষয়শ্রেণী:চাইল্ডের লোকগাথা
বিষয়শ্রেণী:গানের বছর অজানা
বিষয়শ্রেণী:অজানা গীতিকারদের গান